**COMUNE DE MONTELEONE**

**Provìntzia de Tàtari**

**Deliberatzione de sa Giunta Comunale**

**N° 24 de su 10.06.2020**

|  |
| --- |
| **OGETU : Contributu a sa Fondazione Maria Carta de Sìligu pro s’organizatzione de sa manifestatzione “Fremmos” lìberos de restare chi s’at a tènnere su 21 de làmpadas 2020**  |

S’annu duamìgia binti, sa die deghe de su mese de Làmpadas, in Monteleone, in sa sala de sas Adunàntzias, a sas **14:30**, s’est reunida sa Giunta Comunale.

Fatu s’apellu resurtant:

|  |  |  |
| --- | --- | --- |
| **MASALA ANTONELLO** | **SÌNDIGU** | **P** |
| **SOTGIA DANIELA** | **ASSESSORA** | **P** |
| **GONNELLA SILVIA** | **ASSESSORA** | **P** |
| **MANAI GIOVANNI BATTISTA** | **ASSESSORE** | **A** |

 Presentes n. 3 totale ausentes n. 1

Partetzipat a sa setziada su SEGRETÀRIU COMUNALE Giovanni Fois, cun funtziones consultivas, referentes, de assistèntzia e verbalizatzione.

SU SìNDIGU ANTONELLO MASALA, in sa calidade sua de presidente, averiguadu su nùmeru legale de sos interbènnidos, decrarat aberta sa setziada e invitat sos cumbènnidos a deliberare subra de s’ogetu subra indicadu.

**Contributu a sa Fondazione Maria Carta de Sìligu pro s’organizatzione de sa manifestatzione “Fremmos” lìberos de restare chi s’at a tènnere su 21 de làmpadas 2020**

**SA GIUNTA COMUNALE**

**PREMÌTIDU chi:** su Comune de Monteleone dende atuatzione a su programma de mandatu, cheret sustènnere pro mèdiu de erogatzione de contributos, sa realizatzione de initiziativas finalizadas a sa valorizatzione culturale, sotziale e econòmica de sa colletividade comunale;

**TORRADU A CRAMARE** s’art. 118 de sa costitutzione chi afirmat su printzìpiu de sussidiariedade:

- in sensu verticale: sa partitzione geràrchica de sas cumpetèntzias devet èssere iscostiada conca a sos entes prus a curtzu a su tzitadinu e, pro cussu, prus a curtzu a sos bisòngios de su territòriu;

- in sensu orizontale: su tzitadinu, siat comente sìngulu chi pro mèdiu de corpos intermèdios, devet àere sa possibilidade de cooperare cun sas istitutziones pro definire sos interventos chi cunditzionant sas realidades sotziales a issu prus a curtzu;

**EVIDENTZIADU** chi, in particulare, su printzìpiu de sa sussidiariedade orizontale s’acumprit in s’àmbitu de su raportu tra autoridades e libertade e si fundat subra de su presupostu segundu su cale sa cura de sos bisòngios colletivos e a sas atividades de interessu generale providint a manera dereta sos tzitadinos privados (siat comente sìngulos, siat comente assotziados) e sos poderes pùblicos intervenint in funtzione “sussidiària” , de programmatzione, de coordinamentu e si est su casu de gestione.

**TORRADA A CRAMARE** sa deliberatzione de sa Corte de sos Contos setzione Lombardia 226/2013 chi ispiegat comente sunt esclùdidas dae sa proibidura de lege sas atividades fatas dae sos assòtzios a favore de sos tzitadinos puru si esertzìtziu – mediadu – de finalidades istitutzionales de s’ente locale e duncas in s’interessu de cust’ùrtimu;

**CUNSIDERADU** chi sa FONDAZIONE MARIA CARTA de Sìligu, cun prot. N. 1170 de su 29.05.2020 at presentadu rechesta de cuntzessione de unu contributu in cunforma a s’art. 3, lìtera f), de su Regulamentu comunale pro sa cuntzessione de finantziamentos e benefìtzios econòmicos a Entes Pùblicos e Sugetos Privados, aprovadu dae su C.C. 29 de su 09.12.2016, pro s’organizatzione de sa manifestatzione “FREMMOS” – LIBERI DI RIMANERE” chi s’at a fàghere su 21 de Làmpadas 2020 in su Comune de Monteleone;

 **CUNSIDERADA** sa finalidade de s’initziativa, sena iscopu de lucru, ma chi at àpidu cale finalidade, cussu de artziare s’atentzione subra de su tema de s’ispopulamentu de sas àreas internas de sa Sardigna, in modu particulare de sos comunes minores comente cussu de Monteleone;

**DADU ATU** chi s’assòtziu at allegadu a sa dimanda su pianu de sos costos e de sas ispesas chi at a sustènnere pro s’organizatzione de sa manifestatzione, pro un’importu cumplessivu de **€ 13.500**;

**CUNSIDERADU chi**, dae parres reghentes de sa Corte de sos Contos, essit a campu chi, in s’ordinamentu contàbile, sas contributziones ammìtidas, a pustis de sa proibidura de sas ispesas pro isponsorizatziones, ex art. 6, comma 9 de su D.L. 78/2010, sunt cussas chi previdint dae parte de su privadu un’atividade pròpia de su Comune in forma sussidiària (ex art. 118 Costitutzione – sussidiariedade orizontale). S’atividade devet, duncas, fàghere parte de sas cumpetèntzias de s’Ente Locale e devet èssere esertzitada in bia mediada dae sugetos privados destinatàrios de resursas pùblicas, prus chi non a manera dereta dae su Comune, rapresentende una modalidade alternativa de erogatzione de su servìtziu pùblicu e no una forma de promotzione de sa màgine de s’amministratzione;

**EVIDENTZIADU** chi sas atividades programmadas costituint una traditzione importante meda pro sa bidda nostra e, in prus, si tratat de mantènnere e valorizare manifestatziones chi ant una valèntzia de sotzialidade forte in prus chi de divagu;

**BIDA** sa Delìbera de C.C. n. 29 de su 09.12.2016 cun sa cale est istadu aprovadu su “REGULAMENTU COMUNALE PRO SA DISCIPLINA DE SA CUNTZESSIONE DE SUVENTZIONES, CONTRIBUTOS, SUSSÌDIOS E AGIUDOS FINANTZIÀRIOS E S’ATRIBUTZIONE DE VANTÀGIOS ECONÒMICOS”

**BIDA** sa Deliberatzione de C.C. n. 10 de su 14.04.2020 cun sa cale est istadu aprovadu su Bilàntziu de Previsione 2020;

**CUNSIDERADU chi**:

* in cunforma a s’art. 10 de su regulamentu de su cale subra sa cuntzessione de unu contributu est limitada a una pertzentuale non superiore a su 90% de s’ispesa ammissibile;
* in cunforma a s’art. 12 de su regulamentu presente podent èssere previstos unos cantos subra de sa base de sa dimustratzione de sas ispesas de sustènnere intro de un’importu màssimu cumplessivu de su 70%. Su restante 30% at a pòdere èssere erogadu fata chi siat presentatzione de sa rendicontatzione;

**ACHISIDU** su parre favorèvole, allegadu a su provedimentu presente, de su responsàbile de su Servìtziu Ragioneria ex art. 49 e 147-bis de su D.Lgs. n. 267/2000;

**ACHISIDOS** in prus su vistu de su Responsàbile de su protzedimentu;

A s’unanimidade de sos votos esprìmidos in sos modos e tèrmines de lege

**DELÌBERAT**

Pro sos motivos ispetzificados in premissa:

**DE CUNTZÈDERE**, in cunforma a s’art. 3, lìtera f), e art. 10 de su regulamentu comunale pro sa cuntzessione de finantziamentos e benefìtzios econòmicos a Entes Pùblicos e Sugetos privados, aprovadu dae su C.C. 29 de su 09.12.2016, unu contributu econòmicu paris a **€ 3.500,00** a sa FONDAZIONE MARIA CARTA de Sìligu pro s’organizatzione de sa manifestatzione “FREMMOS” – LIBERI DI RIMANERE” chi s’at a fàghere su 21 de Làmpadas 2020;

**DE INCARRIGARE** su Responsàbile de su servìtziu cumpetente de s’adotzione de sos atos de cumpetèntzia pro s’acumprimentu de s’iter burocràticu,

Cun votatzione favorèvole separada e de acordu de sos presentes

**DELÌBERAT, in prus**

S’esecutabilidade immediata de su provedimentu presente in cunforma a s’art. 134 comma 4 de su d.lgs. n. 267/2000 e mm.ii.ii.

IN ÒRDINE A SA REGULARIDADE TÈCNICA si esprimit parre Favorèvole

 Su Responsàbile De Servìtziu

 F.du Rosanna Baldinu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 SU PRESIDENTE SU SEGRETÀRIU COMUNALE

 F.du Antonello Masala F.du Giovanni Fois

Tzertìfico chi còpia cunforme de su verbale presente benit publicada dae su 26/06/2020 pro 15 dies a fila in su situ istitutzionale de custu Comune cun progressivu de publicatzione n. 175, atzessìbile a su pùblicu (Art. 124 de su T.U.E.EL. e art. 32, comma 1, de sa lege 18 de làmpadas de su 2009, n. 69).

 SU

 F.du Rosanna Baldinu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sa deliberatzione presente est divènnida esecutiva:

□Pro declaratzione de esecutabilidade immediata (Art. 134, comma 4, de su T.U.E.L.).

X Pro decursu de sas deghe dies dae sa publicatzione (Art. 134, comma 3, de su T.U.E.L.).

Monteleone, Su Responsàbile de sa Publicatzione

 F.du

Tradutzione de s’operadora de s’isportellu linguìsticu de Monteleone

Maria Leonarda Correddu